اسلام آباد (اے پی پی) وزیراعظم عمران خان اسہ وار ولدا جہانی برادری آ زور شاغانے کہ او مقبوضہ کشمیر اٹی انسانی حق آتا لتاڑنگ نا مرتکب مننگ آ بھارت نا محاسبہ ءِ کے۔ جمعہ نا دے آ بیدادی نا گواچی مروک آتا مخ تفی نا جہانی دے انا وخت آ تینا ٹویٹ اٹی وزیراعظم پارے کہ اینو نادے او جہانی برادری آن خواست کیک کہ مقبوضہ کشمیر اٹی انسانی حق آتا لتاڑوک آ بھارت نا محاسبہ ءِ کننگے ہرا زالبول، چناو ورناتیا پیلٹ گن آتے کاریم اٹ اتنگ ءِ۔ جنسی جلہو کننگ ءِ و بجلی نا جھٹکہ غاتیان اوفتے مرک تننگ تون اوار اوفتیا بدترین ذہنی و جونی تشدد آزموندہ کننگ ءِ۔ وزیراعظم پارے ک ہندوتوا نا پیروکار کوزی گر مودی سرکار نا پرمان آ غاصب بھارتی فوج انا کروک آ بربریت نا دا کسہ غاک اقوام متحدہ، انسانی حق انا تنظیم و جہانی میڈیا نا ریکارڈ آٹو۔ و انسانی حق و جہانی کانود نا برخلاف دا بھارتی ظلم آتیا پدریسہ خاموشی ءِ جہانی برادری نا کنڈآن بایدے امنا کننگپ۔
